تورکیه جمهوریتی جمهوررئیسی رجب طیب اردوغان, 2019- ییل دسامبر آییده چین ده پیدا بولگن کووید 19 ویروسی نینگ تورکیه گه قره تیلگن تهدیدی نینگ تیزده اداققه ییتیشیشی اوچون تورکیه دولتی نینگ برچه امکانیت لردن فایده له نیاتگن لیگی نی بیلدیردی.
جمهوررئیس اردوغان, پایتخت انقره ده بولیب اوتگن "کرونا ویروس گه قرشی بیرلیکده کوره شیش" ییغیلیشی آرتیدن اوشبو خصوصده بیانات بیردی.
"همه میز نینگ بیر یقه دن باش چیقاریب آلدین بیلدیریلگن تدبیر لر گه رعایت قیلیشی میز تقدیرده, اویده قالیش مدتی نی 3 هفته بیلن چیگره لنتیریشی میز ممکن" دییه قید ایتگن اردوغان, اوز سوز لری نی, "ملتیم نینگ هر فردی دن, کووید 19 تهدیدی برطرف بولگونگه قدر موجود امکانیت لر دایره سیده اوی دن چیقمس لیگی نی تیلب قاله من" شکلیده دوام ایتتیردی.
ویروس نینگ تورکیه گه کیچ و آز کیلگن لیگی نی بیلدیرگن اردوغان, اوشبو وضعیت نینگ خوددی شونده ی دوام ایتیشی اوچون برچه سعی و حرکت لر نینگ دوام ایتیاتگن لیگی نی معلوم قیلدی.
کووید 19 نینگ اقتصادی تامانی نی هم بیرینچی کوندن بیری کوزه تیاتگن لیک لری نی معلوم قیلگن اردوغان, "ایککی آی چیده ش مدتی نی یخشی بیر شکلده اوتکزه دیگن لیگی میز گه ایشانه من" دییه قید ایتدی.
تورکیه نینگ تشخیص کیتی خصوصیده جوده یخشی بیر تولید ظرفیتی گه ایگه ایکن لیگی نی معلوم قیلگن اردوغان, اوز سوز لری نی, "تحقیقات فعالیت لری آلیب باریاتگن صنایع و تکنالوژی وزیرلیگی میز, اوشبو توغریده برچه تحقیقاتچی لر بیلن موسسه لرنینگ بیر یقه دن باش چیقاریشی اوچون زمینه یره تیب بیردی" شکلیده دوام ایتتیردی.
جمهوررئیس اردوغان, "اقتصاد باشقروچی لری میز و موضوع بیلن علاقه لی اداره لری میز سرمایه دنیاسی نینگ طلب لری و تخمین لری نی توپلب تیارگرلیک اوتکزدی" دییه قید ایتدی.
